Concluzii

 Interesul elevilor pentru activităţile propuse (confecţionarea jucăriilor muzicale, precum şi utilizarea lor la lecţiile de muzică) m-au stimulat şi mi-au dat încredere în noi idei şi în a crea noi materiale didactice eficiente. Să nu uităm că muzica izvorăşte nu din note, ci din necesitatea exprimării pe baza simţurilor muzicale dezvoltate.

 Copiii instruiţi să refolosească orice obiect sau material uzat ca jucărie muzicală, pot să interpreteze orice fel de muzică cu care se întâlnesc în viaţa cotidiană, chiar sunt încurajaţi să improvizeze şi să creeze noi "instrumente" de percuţie.

 Iar eu, în urma celor experimentate, recomand tuturor cadrelor didactice din învăţământul preşcolar şi primar că, pentru introducerea instrumentelor muzicale (jucării muzicale) în activităţile de educaţie muzicală a copiilor nu trebuie decât puţin curaj şi încredere, şi să nu uităm de imaginaţie şi creativitate, atât în capacitatea lor mobilizatoare, cât şi în capacitatea copiilor pe care doresc să-i pregătească şi din punct de vedere artistic, pentru viaţă.